Document ID: 32000R1639

Komission asetus (EY) N:o 1639/2000,
annettu 25 päivänä heinäkuuta 2000,
tietojen toimittamista tupakka-alalla koskevan asetuksen (EY) N:o 2636/1999 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 1336/2000(2), ja erityisesti sen 21 artiklan,
sekä katsoo seuraavaa:
(1) Tietojen toimittamisesta tupakka-alalla satovuodesta 2000 alkaen ja asetuksen (ETY) N:o 1771/93 kumoamisesta 14 päivänä joulukuuta 1999 annetun komission asetuksen (EY) N:o 2636/1999(3) liitteessä I vahvistetaan tiedot, jotka jäsenvaltioiden on toimitettava komissiolle viimeistään asianomaisen satovuoden 31 päivänä heinäkuuta. Kyseisen liitteen 1.2 kohdan mukaan on toimitettava muun muassa sopimuksiin sisältyvän, neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98(4), sellaisena kuin se on viimeksi muutettuna asetuksella (EY) N:o 1249/2000(5), liitteessä IV tarkoitettua kosteuspitoisuutta vastaavan tupakan määrä (tonneina).
(2) Asetuksen (EY) N:o 2848/98 9 artiklan 5 kohdassa säädetään, että sovellettaessa asetuksen (ETY) N:o 2075/92 10 artiklan 2 kohdan säännöksiä viljelysopimuksen osapuolet voivat kirjallisella sopimusehtojen muutoksella lisätä sopimukseen alun perin merkittyjä määriä. Tällainen voi nykyisen yhteisön lainsäädännön perusteella tapahtua satovuoden 31 päivän heinäkuuta jälkeenkin. Tämän vuoksi on aiheellista sallia, että jäsenvaltiot voivat muuttaa pyydettyjä tietoja satovuotta seuraavan vuoden 30 päivään kesäkuuta mennessä, jotta kirjallisissa sopimusehtojen muutoksissa tarkoitetut raakatupakan määrät tulisivat huomioon otetuiksi.
(3) Tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2636/1999 liite I tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 2000.

Labels: 12
17
19